Oficialusis leidinys L 191 , 07/07/1998 p. 0008 - 0009



Bendrieji veiksmai 1998 m. birželio 29 d. Tarybos priimti remiantis Europos Sąjungos sutarties K.3 straipsniu, nustatantys šalių kandidačių Europos Sąjungos acquis teisingumo ir vidaus reikalų srityje įteisinimo, taikymo ir veiksmingo įgyvendinimo kolektyvinio vertinimo mechanizmą (98/429/TVR) EUROPOS SĄJUNGOS TARYBA, atsižvelgdama į Europos Sąjungos sutartį, ypač į jos K.3 straipsnio 2 dalies b punktą, atsižvelgdama į 1993 m. Kopenhagoje ir 1997 m. Liuksemburge posėdžiavusios Europos Vadovų Tarybos išvadas, atsižvelgdama į 1998 m. kovo 19 d. Briuselyje įvykusio Tarybos susitikimo išvadas, kadangi reikia nustatyti mechanizmą, kuris leistų valstybių narių ir Komisijos ekspertams kolektyviai Tarybos sistemoje įvertinti, kaip šalys kandidatės įteisina, taiko ir veiksmingai įgyvendina Europos Sąjungos acquis teisingumo ir vidaus reikalų srityje; kadangi į tuos įvertinimus Komisija turėtų atsižvelgti koreguodama stojimo partnerysčių prioritetus bei tikslus ir į juos turėtų būti atsižvelgta Europos Sąjungos struktūrose būsimų diskusijų dėl plėtimosi kontekste, PRIĖMĖ ŠIUOS BENDRUOSIUS VEIKSMUS: 1 straipsnis Tikslas 1. Nepažeidžiant Bendrijos kompetencijos ir valstybių narių pozicijos nustatymui derybose dėl stojimo sudarytų struktūrų, pagal toliau pateiktas nuostatas nustatomas kolektyvinio vertinimo, kaip valstybės, kurios yra kandidatės stoti į Europos Sąjungą (toliau — šalys kandidatės), įteisina, taiko ir veiksmingai įgyvendina Sąjungos acquis teisingumo ir vidaus reikalų srityje, mechanizmas. 2. Kiekviena valstybė narė užtikrina, kad jos nacionalinės valdžios institucijos darniai bendradarbiautų taikydamos šiais bendraisiais veiksmais nustatytą kolektyvinio vertinimo mechanizmą (toliau — vertinimo mechanizmas). 2 straipsnis Ekspertų grupė 1. Grupė ekspertų, sudaryta pagal Tarybos darbo tvarkos taisykles Valstybių narių nuolatinių atstovų komitetui (Coreper) prižiūrint, gauna užduotį parengti ir nuolat atnaujinti padėties šalyse kandidatėse, susijusios su Sąjungos acquis teisingumo ir vidaus reikalų srityje įteisinimu, taikymu ir veiksmingu įgyvendinimu, kolektyvinius įvertinimus. 2. Viena ar kelios valstybės narės, glaudžiai bendradarbiaudamos su Komisija, gali teikti konkrečią pagalbą rengiant ir atnaujinant išsamius pranešimus apie konkrečią šalį kandidatę, kurie sudarytų šio straipsnio 1 dalyje nurodytų įvertinimų pagrindą, atsižvelgiant į informaciją, gaunamą pagal 3 straipsnį. 3. Ekspertų grupė vengia jau atlikto darbo dubliavimo ir kitos veiklos, kurios Sąjunga imasi šioje srityje, sutapimo. 3 straipsnis Informacijos rinkimas 1. Visą svarbią informaciją, susijusią su Sąjungos acquis teisingumo ir vidaus reikalų srityje įteisinimu, taikymu ir veiksmingu įgyvendinimu šalyse kandidatėse, valstybės narės ir Komisija pateikia ekspertų grupei, kad ta grupė galėtų parengti ir atnaujinti kolektyvinius padėties kiekvienoje šalyje kandidatėje įvertinimus ir nustatyti galimas problematiškas sritis. 2. Šio straipsnio 1 dalyje nurodyti įvertinimai pradiniame jų rengimo etape remiasi: - valstybių narių pavieniui ir kolektyviai pateikta informacija, grindžiama jų tiesiogine patirtimi dirbant su šalimis kandidatėmis, įskaitant Šengene prieinamą informaciją, - valstybių narių atstovybių ir Komisijos delegacijų šalyse kandidatėse pranešimais, prireikus ekspertų grupės parengto klausimyno forma, - Komisijos turima informacija, gauta per jos vaidmenį bendrame stojimo procese, įskaitant pagal Phare programą atliktų misijų pranešimus, - Europos Tarybos pranešimais apie Europos Tarybos konvencijų ir rekomendacijų įgyvendinimą ar kitais šaltiniais, kurie yra svarbūs acquis turinio atžvilgiu. 3. Jei manoma, kad reikia papildomos informacijos, sudaromos valstybių narių ir Komisijos atstovų ir ekspertų ad hoc grupės atlikti papildomas misijas dėl konkrečių aspektų, pernelyg neapkraunant šalių kandidačių. Sprendimus dėl tokių misijų sudarymo ir jų sudėties, laiko pasirinkimo ir keliamų užduočių priima Taryba, remdamasi kvalifikuota balsų dauguma ir ekspertų grupės patarimu, glaudžiai bendradarbiaudama su Komisija. 4 straipsnis Vertinimo mechanizmo eiga ir rezultatai 1. Ekspertų grupė per Coreper ir glaudžiai bendradarbiaudama su komitetu, įsteigtu pagal Sutarties K.4 straipsnį, bei kitais stojimo procese dalyvaujančiais Tarybos organais praneša Tarybai apie vertinimų eigą ir rezultatus. Apie savo darbą grupė taip pat informuoja kitus suinteresuotus Tarybos organus. 2. Komisija yra raginama atsižvelgti į kolektyvinius vertinimus savo pasiūlymuose dėl stojimo partnerysčių prioritetų ir tikslų didesnio koregavimo, kurie teikiami Tarybai tvirtinti pagal 1998 m. kovo 16 d. Tarybos reglamento (EB) Nr. 622/98 dėl pagalbos šalims kandidatėms pagal pasirengimo stojimui strategiją ir ypač dėl stojimo partnerysčių steigimo [1] 2 straipsnį. Į šiuos vertinimus taip pat atsižvelgiama Europos Sąjungos įsteigtose struktūrose būsimų diskusijų dėl plėtimosi kontekste. 5 straipsnis Vertinimo mechanizmo peržiūra Ne vėliau kaip per metus nuo šių bendrųjų veiksmų įsigaliojimo Taryba išnagrinėja vertinimo mechanizmo veikimą ir taikymo sritį ir prireikus jį pakoreguoja. 6 straipsnis Įsigaliojimas Šie bendrieji veiksmai įsigalioja nuo jų paskelbimo Oficialiajame leidinyje dienos. 7 straipsnis Paskelbimas Šie bendrieji veiksmai skelbiami Oficialiajame leidinyje. Priimta Liuksemburge, 1998 m. birželio 29 d. Tarybos vardu Pirmininkas R. Cook [1] OL L 85, 1998 3 20, p. 1. --------------------------------------------------